PTTEP กำไรไตรมาส 2 แตะ 4.32 พันลบ. เคาะปันผล 1.50 บ.ขึ้น XD 13 ส.ค.นี้
PTTEP กำไรไตรมาส 2 แตะ 4.32 พันลบ. เคาะปันผล 1.50 บ.ขึ้น XD 13 ส.ค.นี้
30 ก.ค. 2563

บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP รายงานผลการดำเนินงานงวดไตรมาส 2/63 และงวดครึ่งแรกปี 2563 มีกำไรสุทธิดังนี้

ทั้งนี้ เมื่อเปรียบเทียบกับช่วงเดียวกันของปีก่อนที่มีกำไรสุทธิ 433 ล้านดอลลาร์ ปตท.สผ. และบริษัทย่อย มีกำไรลดลง 299 ล้านดอลลาร์ หรือร้อยละ 69 เนื่องจากรายได้รวมลดลง 478 ล้านดอลลาร์ ส่วนใหญ่จากรายได้จากการขายที่ลดลง 428 ล้านดอลลาร์
อย่างไรก็ตาม ค่าใช้จ่ายรวมลดลง 179 ล้านดอลลาร์ ส่วนใหญ่เป็นค่าใช้จ่ายภาษีเงินได้ที่ลดลง 254 ล้านดอลลาร์ ตามรายได้จากการขายที่ลดลง รวมทั้งไตรมาส 2 ปี 2563 มีการกลับรายการภาระภาษีเงินได้จากผลกระทบของอัตราแลกเปลี่ยนที่เคยรับรู้ในไตรมาส 1 ปี2563 จากการเปลี่ยนสกุลเงินในการคำนวณภาษีเงินได้นิติบุคคลสุทธิกับการรับรู้ขาดทุนจากเครื่องมือทางการเงินเพิ่มขึ้น 70 ล้านดอลลาร์
โดยกำไรสุทธิสำหรับไตรมาส 2 ปี 2563 จำนวน 134 ล้านดอลลาร์ แบ่งเป็นกำไรจากการดำเนินงานปกติในไตรมาส 2 ปี 2563 จำนวน 128 ล้านดอลลาร์ ลดลง 261 ล้านดอลลาร์ เมื่อเปรียบเทียบกับ ไตรมาส 2 ปี 2562 ที่มีกำไร 389 ล้านดอลลาร์ โดยหลักจากรายได้จากการขายลดลง 428 ล้านดอลลาร์ จากราคาขายเฉลี่ยและ ปริมาณขายเฉลี่ยลดลง แม้ว่าค่าใช้จ่ายรวมลดลง ซึ่งส่วนใหญ่จากค่าใช้จ่ายภาษีเงินได้ลดลง 158 ล้านดอลลาร์ จากรายได้จากการขายที่ลดลง
รวมถึงค่าภาคหลวงลดลง 59 ล้านดอลลาร์ ตามรายได้จากการขายในประเทศที่ลดลง กำไรจากรายการที่ไม่ใช่การดำเนินงานปกติสำหรับไตรมาส 2 ปี 2563 จำนวน 6 ล้านดอลลาร์ ลดลง 38 ล้านดอลลาร์ เมื่อเปรียบเทียบกับไตรมาส 2 ปี 2562 ที่มีกำไร 44 ล้านดอลลาร์ สาเหตุหลักมาจากการรับรู้ขาดทุนจากเครื่องมือทางการเงินเพิ่มขึ้นจำนวน 70 ล้านดอลลาร์ โดยหลักจากสัญญาประกันความเสี่ยงราคาน้ำมันและสัญญาซื้อขายอัตราแลกเปลี่ยนล่วงหน้า
รวมทั้งมีการรับรู้ขาดทุน จากการด้อยค่าของสินทรัพย์จำนวน 47 ล้านดอลลาร์ ส่วนใหญ่จากโครงการมาเรียนา ออยล์ แซนด์ ในขณะที่ ค่าใช้จ่ายภาษีเงินได้จาก ผลกระทบของอัตราแลกเปลี่ยนลดลงจำนวน 96 ล้านดอลลาร์ จากการกลับรายการภาระภาษีเงินได้จากผลกระทบของอัตราแลกเปลี่ยนที่เคยรับรู้ในไตรมาส 1 ปี 2563 เนื่องจากการเปลี่ยนสกุลเงินในการคำนวณภาษีเงินได้นิติบุคคลในไตรมาส 2 ปี 2563 มากกว่าค่าใช้จ่ายภาษีเงินได้ ที่ลดลงจากผลกระทบของอัตราแลกเปลี่ยนจากเงินบาทที่แข็งค่าขึ้น 1.07 บาทต่อดอลลาร์ ในไตรมาส 2 ปี2562
สำหรับงวดหกเดือนสิ้นสุดเดือนมิถุนายน 2563 ปตท.สผ. และบริษัทย่อยมีกำไรสุทธิ 409 ล้านดอลลาร์ ลดลง 418 ล้านดอลลาร์ หรือร้อยละ 51 เมื่อเทียบกับผลการดำเนินงานสำหรับงวดหกเดือนสิ้นสุดเดือนมิถุนายน 2562 ที่มีกำไรสุทธิ 827 ล้านดอลลาร์ เนื่องจากรายได้รวมลดลง 222 ล้านดอลลาร์
ส่วนใหญ่จากรายได้จากการขายที่ลดลง 274 ล้านดอลลาร์ รวมทั้งค่าใช้จ่ายรวมเพิ่มขึ้น 196 ล้านดอลลาร์ ส่วนใหญ่เป็นค่าใช้จ่ายการดำเนินงาน
รวมถึงค่าเสื่อมราคาค่าสูญสิ้น และค่าตัดจำหน่ายที่เพิ่มขึ้น 91 ล้านดอลลาร์ และ 88 ล้านดอลลาร์ ตามลำดับ ตามปริมาณการขายที่เพิ่มขึ้นจากโครงการมาเลเซียและกลุ่มพาร์เท็กซ์จากการเข้าซื้อธุรกิจในช่วง ครึ่งปีหลังของปี 2562 นอกจากนี้ค่าใช้จ่ายภาษีเงินได้เพิ่มขึ้น 90 ล้านดอลลาร์ จากงวดหกเดือนสิ้นสุดเดือนมิถุนายน 2562 มีการรับรู้ค่าใช้จ่ายภาษีเงินได้ลดลงจากเงินบาทที่แข็งค่าขึ้น 1.71 บาทต่อดอลลาร์
อย่างไรก็ตาม PTTEP อนุมัติจ่ายปันผลจากงวดดำเนินงานวันที่ 01 ม.ค. 2563 ถึงวันที่ 30 มิ.ย. 2563  และกำไรสะสม เป็นเงินสด 1.50 บาทต่อหุ้น กำหนดวันขึ้นเครื่องหมาย XD วันที่ 13 ส.ค.63 และกำหนดจ่ายปันผล 28 ส.ค. 63